26/04/2013 | Administración LocalConsorcios
Consorcio de Santiago
Bases reguladoras e convocatoria para a concesión por parte do Consorcio da Cidade de Santiago de Compostela de subvencións ao mantemento de edificios e elementos singulares de madeira dos inmobles da cidade histórica de Santiago de Compostela

BASES REGULADORAS E CONVOCATORIA PARA A CONCESIÓN POR PARTE DO CONSORCIO DA CIDADE DE SANTIAGO DE COMPOSTELA DE SUBVENCIÓNS AO MANTEMENTO DE EDIFICIOS E ELEMENTOS SINGULARES DE MADEIRA DOS INMOBLES DA CIDADE HISTÓRICA DE SANTIAGO DE COMPOSTELA. A cidade histórica de Santiago de Compostela foi recoñecida Patrimonio da Humanidade no ano 1985. Para mellorar as condicións de vida dos seus habitantes, o Goberno de España, a Xunta de Galicia e o Concello de Santiago, durante máis de 15 anos de cooperación estable no Consorcio de Santiago, impulsaron diferentes programas de rehabilitación de edificios e vivendas. O Consorcio de Santiago quere impulsar novamente o programa de apoio técnico e económico aos cidadáns para labores de mantemento dos edificios da Cidade Histórica. Trátase de fomentar a cultura do mantemento, de optimizar os recursos públicos e privados que se empregan na conservación das cidades históricas, de recuperar as dinámicas de conservación, por economía, por sustentabilidade do sistema público de conservación do patrimonio urbano. Para isto deséxase seguir contando cos inmobles que participaron en anteriores convocatorias do Programa, pero tamén sensibilizar e animar a novos propietarios para que se involucren no compromiso desta institución co mantemento. A cultura do mantemento é a clave da conservación do Patrimonio da Humanidade que está ao noso coidado. Porque ter é manter.1.–Obxecto da subvención.1.1.–CAs presentes bases reguladoras teñen por obxecto a regulación dos criterios e requisitos para a concesión de axudas, polo procedemento de concorrencia competitiva, con cargo aos orzamentos do Consorcio de Santiago, conforme ao establecido na base 20 do orzamento 2013 do Consorcio, destinadas ao mantemento ordinario dos edificios e vivendas da cidade histórica de Santiago de Compostela.1.2.–En desenvolvemento do artigo 24 da Ordenanza reguladora das axudas a rehabilitación de edificios e vivendas en execución do Plan especial de protección e rehabilitación da cidade histórica de Santiago de Compostela, as subvencións concedidas ao abeiro destas bases teñen por obxecto: 1.2.1.–Fomentar a execución de obras de mantemento da envolvente exterior (tales como fachadas exteriores ou patios interiores, cubertas, canlóns e baixantes, carpintarías e galerías de madeira, portas de entrada aos edificios, rexerías, etc.) e elementos comúns interiores de madeira (tales como estrutura, escaleiras, zócalos, ventás, portas, etc.) dos inmobles situados no ámbito do Plan especial de protección e rehabilitación da Cidade Histórica.1.2.2.–Con carácter especial e co obxecto de fomentar a mellora das instalacións de pluviais da cidade Histórica subvencionarase o custo de substitución dos canlóns e baixantes de pluviais deteriorados, así coma gardacanos e conexión da instalación a rede xeral.1.2.3.–Aqueles custos adicionais e indispensables para a realización das obras indicadas no punto anterior, tales como a colocación de estadas.1.2.4.–Os honorarios profesionais de redacción do Plan de mantemento e da documentación técnica e dirección da obra de mantemento.1.3.–Para os efectos do outorgamento da subvención, entenderanse por obras de mantemento as actuacións de conservación, obras de interese arquitectónico e obras de interese arquitectónico extraordinario, tal como se definen nos artigos 56, 33 e 34 do Plan especial de protección e rehabilitación da cidade histórica.1.4.–Non serán obxecto de subvención ao abeiro das presentes bases as seguintes obras: 1.4.1.–As que se refiran a elementos ou edificacións sobre as que exista unha resolución pola que se declare a existencia dunha infracción urbanística, agás que na proposta presentada se inclúan os traballos de axuste ás determinacións do planeamento xeral ou especial de aplicación.1.4.2.–Calquera intervención nun edificio ou vivenda encamiñada a reparar deficiencias derivadas de accidentes cando na orixe deles se detecte a concorrencia de intencionalidade ou neglixencia grave da persoa beneficiaria ou dalgunha das integrantes da comunidade que ocupe a dita posición.2.–Crédito orzamentario ao que se imputa a subvención. Esta subvención impútase ao crédito orzamentario do 2013, do Consorcio da Cidade de Santiago referente a Subvenciones al parque construído + tutelados + catalogados y otros (partida 336.780.00), cun importe que para estas bases ascende a oitenta mil euros (80.000 euros). En caso de que as resolucións de concesión e o recoñecemento das obrigas que delas se deriven non se adoptaran no exercicio 2013, estas quedarán condicionadas e limitadas á existencia de partida e crédito orzamentario adecuado e suficiente nos orzamentos correspondentes do Consorcio no ano no que se adopten.3.–Requisitos que deberán reunir as persoas beneficiarias.3.1.–Poderán ser beneficiarias das axudas ao mantemento de edificios e elementos singulares de madeira, situados na envolvente exterior e/ou nos elementos comúns interiores dos inmobles da Cidade Histórica de Santiago de Compostela, as persoas propietarias, arrendatarias ou aquelas que ostenten algún dereito de uso sobre os inmobles nos que se sitúen ditos elementos. Tamén poderán ser beneficiarias as comunidades de bens e as comunidades de propietarios en edificios con réxime de propiedade horizontal.3.2.–As persoas beneficiarias ás que se refire o punto 3.1, deberán estar ao corrente do cumprimento das obrigacións tributarias e da seguridade social, e cumprir cos requisitos establecidos no artigo 13 da Lei 38/2003, do 17 de novembro, xeral de subvencións.4.–Requisitos dos inmobles. Os inmobles nos que realicen as obras obxecto de subvención ao abeiro destas bases deben reunir os seguintes requisitos: – Localizarse no ámbito do Plan especial de protección e rehabilitación da cidade histórica (PE.1). – Condicións suficientes de seguranza estrutural e estanquidade fronte á chuvia. – Antigüidade superior a 5 anos. – Os inmobles deberán estar destinados ao uso de vivenda, como mínimo, os 2/3 da súa superficie útil, excluídas a planta baixa e plantas soto.5.–Convocatoria. O prazo de presentación de solicitudes será de trinta días a partir do día seguinte da publicación destas bases no Boletín Oficial da Provincia. As solicitudes poderán presentarse no rexistro do Consorcio ou por calquera dos medios admitidos na Lei de réxime xurídico das Administracións Públicas e procedemento administrativo común.6.–Procedemento de concesión da subvención.6.1.–As subvencións ao mantemento de edificios e elementos singulares de madeira, situados na envolvente exterior e/ou nos elementos comúns interiores dos inmobles, outorgarase en réxime de concorrencia competitiva.6.2.–A documentación a aportar será a seguinte: – Solicitude de subvención no formulario que figura no anexo I. – Fotocopia do D. N. I. da persoa solicitante ou, no seu caso, da representante, e documentación acreditativa da representación que ostenta. – Cando se trate de actuacións nos elementos comúns dos edificios en réxime de propiedade horizontal, deberá achegarse certificado do secretario da xunta de propietarios da acta da reunión na que se designe ao representante e se adopte o acordo para a realización das obras. – Título que xustifique o dereito co que se concorre. No caso das persoas arrendatarias deberá achegarse a correspondente autorización do propietario ou usufrutuario en relación coas obras que se pretenden executar. – Certificado de estar ao corrente das obrigas tributarias e da seguridade social. – Documentación técnica relativa ás obras a realizar redactada por técnico da súa elección con capacitación profesional e habilitación legal abondas e axeitadas ás características das obras que se deban acometer. Subsanación de defectos: se se observasen defectos na solicitude ou na documentación presentada, concederase un prazo máximo de dez días desde a súa notificación, para a súa subsanación.6.3.–Unha vez admitidas a trámite as solicitudes, os servizos técnicos do Consorcio emitirán un informe de idoneidade ou non idoneidade das obras propostas cos obxectivos da convocatoria e de conformidade ou desconformidade co orzamento presentado. En caso de desconformidade co orzamento presentado a solicitude non será rexeitada, pero á hora de resolver a petición de subvención teranse en conta os datos consignados no informe emitido polos ditos servizos técnicos.6.4.–A avaliación das solicitudes realizarase aplicando os criterios que de seguido se expoñen e ata un máximo de 110 puntos. • Presentación do Plan de mantemento para o edificio obxecto da subvención. Concederanse 20 puntos aos solicitantes que presenten o Plan de mantemento por primeira vez, 10 puntos se xa o houbesen presentado no Consorcio en anteriores convocatorias e 0 puntos para os que carezan del. • Primarase a incorporación de novos solicitantes ao Programa de Mantemento que non tiveran solicitada a súa participación en anteriores programas de mantemento de edificios convocados polo Concello e o Consorcio: concederanse 20 puntos aos solicitantes que presenten a solicitude para realizar obras de Mantemento por primeira vez e 10 puntos se xa houbesen participado nestes programas. • Superficie en metros cadrados de carpinterías de madeira (galerías, ventás e portas) para os que se solicita a realización de obras de mantemento: Concederanse 10 puntos á solicitude con maior superficie prevista, asignándose proporcionalmente a puntuación a o resto das solicitudes. • Medición de canlóns e baixantes para os que se solicita as actuacións de mantemento ou substitución. Concederanse 10 puntos á solicitude con maior medición prevista, asignándose proporcionalmente a puntuación a o resto das solicitudes. • Nivel de catalogación ou de interese arquitectónico do edificio/vivenda e/ou dos elementos singulares sobre os que se actúe. Darase preferencia aos de maior interese sobre os de menor interese: concederanse 10 puntos para os de catalogación 2, 8 puntos para os de catalogación 4 e 5 puntos para os de catalogación 4. • Nivel de ocupación do edificio: Concederase 10 puntos por vivenda ocupada, ata un máximo de 40 puntos.6.5.–A valoración das solicitudes realizarase por unha comisión formada por dúas persoas técnicas da Oficina Técnica do Consorcio e outras dúas da Oficina Municipal de Rehabilitación. No suposto de que o crédito orzamentario previsto na base 2 fose superior á suma das subvencións admitidas, a comisión limitarase a facer constar esta circunstancia por escrito, sen avaliar as solicitudes, por existir crédito suficiente para atender a todas.6.6.–Á vista do informe da comisión, o xerente formulará proposta de resolución de concesión, previa instrución do oportuno expediente, cos correspondentes informes técnicos da Oficina Técnica do Consorcio e Administrativos da Oficina Municipal de Rehabilitación del Concello, no que se acrediten os requisitos establecidos na presente base. A proposta de resolución será notificada aos solicitantes que fosen propostos como beneficiarios, para que no prazo de dez días manifesten a súa aceptación. Na notificación farase constar expresamente os efectos establecidos no apartado 9.3 desta convocatoria para a falta de xustificación do gasto no prazo máximo concedido. Na proposta de resolución de concesión da subvención se especificarán os seguintes extremos: Inmoble para o que se outorga. Beneficiario/a da subvención. Contía máxima da axuda para o inmoble en cuestión. Prazo máximo de execución das obras. Prazo máximo para a xustificación do gasto.6.7.–O órgano competente para a resolución do procedemento será o xerente. Na resolución de concesión faranse constar os extremos que figuran no punto 6.6. destas bases para a proposta de resolución. O prazo máximo para resolver e notificar a resolución do procedemento será de catro meses, contados a partir da publicación das presentes bases e convocatoria. Transcorrido este prazo sen que se notificara a resolución, os interesados están lexitimados para entender desestimada por silencio administrativo a solicitude de concesión de subvención. Contra a resolución expresa ou contra a desestimación por silencio administrativo, os interesados poderán interpoñer recurso de reposición ou recurso contencioso - administrativo ante os Xulgados do Contencioso-Administrativo de Santiago de Compostela, por aplicación da Lei 30/1992, do 26 de novembro, do réxime xurídico das administracións públicas e do procedemento administrativo común, e a Lei 29/1998, do 13 de xullo, da xurisdición contencioso-administrativa.6.8.–No caso de que o crédito orzamentario previsto na base 2 fose superior á suma das subvencións admitidas, non será necesario que a resolución da convocatoria se produza en unidade de acto, podendo resolverse cada solicitude por separado segundo se vaian completando os requisitos correspondentes.7.–Contía da subvención.7.1.–A contía da axudas deberá ser fixada en euros e o seu montante nunca poderá superar a cantidade fixada, con independencia das variacións á alza que se puidesen producir na execución das obras por variacións nos prezos ou circunstancias non tidas en conta no momento da resolución do expediente.7.2.–A contía da subvención será do 40% do orzamento máximo subvencionable. En ningún caso a subvención outorgada poderá superar o límite do 40 por 100 do custo previsto e/ou executado ao amparo da memoria valorada ou proxecto.7.3.–En caso de que o importe das obras realmente executadas fose inferior ao previsto inicialmente, producirase o axuste da subvención concedida ata o importe que corresponda en función do custo das obras realizadas.7.4.–Co obxecto de facilitar o cálculo do orzamento máximo subvencionable polos servizos técnicos, a documentación técnica deberá ter completada a seguinte táboa, asinada polo técnico competente: 8.–Orzamento máximo subvencionable.8.1.–O orzamento subvencionable inicial para as obras de mantemento de edificios e elementos singulares de madeira, virá determinado polo orzamento total de contrata incluíndo o I. V. E. O orzamento máximo subvencionable calcularase segundo a seguinte fórmula: O. Max. Sub.= 20 €/m 2 x Superficie en planta do edificio en m 2 x (número de plantas do edificio + 2) No caso de que o IVE sexa deducible para o beneficiario (ao non supor custe) a contía da subvención verase reducida neste importe.9.–Execución das obras.9.1.–As obras para as que se solicita financiamento non poderán estar realizadas antes da presentación da solicitude.9.2.–A execución das obras incluídas na correspondente documentación será contratada pola persoa beneficiaria directamente e deberá contar sempre coa correspondente licenza municipal, sen prexuízo das facultades de control e supervisión que o Consorcio manterá en relación coa súa execución.9.3.–A efectiva execución das obras terá que acreditarse mediante presentación de factura e, de ser o caso, certificación de obra emitida pola empresa contratada para o efecto, coa sinatura do técnico competente se a natureza dos traballos así o esixise, antes do 31 de decembro de 2014. A presentación da xustificación da execución das obras unha vez transcorridos os prazos antes mencionados suporá que o dereito ao cobro da subvención quedará condicionado á existencia de crédito suficiente e adecuado no orzamento vixente no momento en que a xustificación se presente. En ningún caso a documentación xustificativa poderá presentarse despois do 31 de decembro de 2015, entendéndose neste suposto que o beneficiario renuncia ao cobramento da axuda.9.4.–Á vista da documentación presentada polo beneficiario, a Oficina Técnica do Consorcio e a Oficina de Municipal de Rehabilitación emitirán os correspondentes informes. Se se apreciara a existencia de deficiencias corrixibles outorgarase un prazo suficiente para a súa emenda, nunca superior a 10 días.10.–Pagamento da subvención. O pagamento da subvención será acordada polo xerente do Consorcio, previos os correspondentes informes favorables, previstos no apartado 9.4 destas bases, e o achegamento por parte do/da beneficiario/a da certificacións acreditativas de estar ao corrente das obrigas tributarias e coa seguridade social, de atoparse caducadas as presentadas na solicitude de subvención.11.–Revogación da subvención.11.1.–A axuda será revogada totalmente nos seguintes supostos: a) Incorrecta execución das obras subvencionadas, apreciada polos servizos técnicos do Consorcio. b) Negativa do beneficiario a colaborar co Consorcio nas tarefas de control da execución das obras. c) A comisión de infraccións urbanísticas nas obras obxecto de subvención. d) Cambios non autorizados sobre o inicialmente proxectado. e) A execución inferior ao 75% das obras inicialmente proxectadas. f) Ausencia total ou parcial de xustificación.11.2.–A axuda será revogada parcialmente nos seguintes supostos: a) A execución das obras inicialmente proxectadas nunha porcentaxe igual ou superior ao 75% pero inferior ao 85% suporá unha redución da subvención inicialmente concedida nun 10%. b) A execución das obras inicialmente proxectadas nunha porcentaxe igual ou superior ao 85% pero inferior ao 95% suporá unha redución da subvención inicialmente concedida nun 5%. 11.3.–A revogación da subvención será declarada polo xerente do Consorcio previo expediente contraditorio e co efecto da perda total ou parcial da axuda concedida en función dos incumprimentos detectados.12.–Lexislación aplicable.12.1.–Esta convocatoria realízase ao amparo da Lei 38/2003 do 17 de novembro, xeral de subvencións, e a Lei 9/2007, do 13 de xuño, de subvencións de Galicia, cuxos preceptos complementarán e integrarán as determinacións das presentes bases.12.2.–Será tamén de aplicación a esta convocatoria a Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común modificada pola Lei 4/1999, do 13 de xaneiro e a Ordenanza municipal reguladora das axudas á rehabilitación de edificios e vivendas en execución do Plan especial de protección e rehabilitación da cidade histórica, nos aspectos non regulados expresamente por estas bases, e calquera outra normativa que resulte de aplicación obrigatoria en función da Administración ou entidade que interveña.13.–Estas subvencións son incompatibles con calquera outras axudas concedidas aos beneficiarios polo Concello ou o Consorcio de Santiago, para a mesma finalidade. En ningún caso as subvencións concorrentes poderán ser na súa contía global superiores ao custo das obras subvencionadas. A contía destas subvencións poderá ser minoradas por esta causa. Santiago de Compostela, 23 de abril de 2013. Asdo.: María Antón Vilasánchez Xerente do Consorcio ANEXO I Solicitude de axuda EXPÓN SOLICITA En Santiago de Compostela, a Asinado: D./D.ª XERENTE DO CONSORCIO DA CIDADE DE SANTIAGO